Lurium 300 X

Lurium 300 X (også Lurium 3000 X og Lurium X-2000) var et negativt markedsføringsstunt utført av Forbrukerombudet for å oppnå oppmerksomhet om useriøse produkter. De satte inn en annonse for et vidundermiddel kalt «Lurium 3000 X» som skulle hjelpe mot en serie helseplager, og som også kunne brukes for å redusere bensinforbruket med 20 prosent. Annonsen ble blant annet satt inn i postordrekatalogen Kupongkatalogen som gikk ut i hele Norge. Det fremgikk av annonsen at det var Forbrukerrådet som hadde laget den, og at formålet var å oppnå oppmerksomhet om tvilsomme reklamekampanjer.Aftenposten: Ment som spøk, oppfattet som vidundermiddel (Aftenposten Aften, 29.10.1985, Side: 24 ) Vidundermiddelet skulle i henhold til reklamen «gir skallede håret tilbake, gjør deg slank i en fart, kurerer de fleste sykdommer, fjerner rynker og gir bilen 15-20 prosent lavere bensinforbruk».Bodø (NTB): "Lurium 300 X", det nye mirakelmiddelet fra USA, er blitt en… (NTBtekst, 29.10.1985, Seksjon: inn, Kategori: Økonomi og næringsliv, Emne: Forbrukerspørsmål, Klasse: Handel) Boksene med vidundermiddelet var i tillegg «kun gratis + mva. og porto». Kunden ble også oppfordret til å snu arket for «det kan endre ditt liv». På baksiden av annonsen var adressen til Forbrukerombudet oppgitt. Likevel kom det inn nærmere 200 bestillinger på vidundermiddelet.Aftenposten: Lurium lurte postordrekunder (Aftenposten Morgen, 30.10.1985, Side: 4)

Bruk av «Lurium» (med og uten tilleggene «300 X», «3000 X» og «X-2000») er et begrep som dukker opp i flere sammenhenger, både hos seriøse og mer useriøse aktører.Forbrukerrapporten 2003 (07)  I USA er slike produkter kjent fra lang tid tilbake og omtales som snakeoil. I Norge brukte VG begrepet Lurium 1. desember 1961 under «Kort sagt» hvor en ny og unik tannpasta blir omtalt.VG: Kort sagt (Verdens Gang, 1.12.1961, Side: 14)

Referanser

Kategori:Humor
Kategori:Reklame